GiliGold/VAD_KnessetCorpus huggingface dataset:
ניר אורבך: אנחנו נעבור להצבעה על המלצת הוועדה על סיוע לחבר כנסת עם חירשות, בהתאם לנוסח שמצורף פה.
נועה בירן דדון: שניים בעד.
איתן גינזבורג: היא יכולה להצביע במקום סילמן.
שירלי פינטו קדוש: (אומרת דברים בשפת הסימנים, להלן תרגומם: אה, לא ידעתי שאם אני לא חברה בוועדה אני יכולה להצביע.
שירלי פינטו קדוש: אז אני מצביעה בעד.
איתן גינזבורג: לא, לא חברה, את יכולה להחליף את סילמן.
ניר אורבך: פה אחד קיבלנו את המלצת הוועדה.
ניר אורבך: אנחנו עוברים לנושא השני של הוועדה: יועץ פרלמנטרי רביעי ליושב-ראש הכנסת לשעבר.
ארבל אסטרחן: היום החלטת שכר חברי הכנסת קובעת כמה סוגים של חברי כנסת שיהיה להם יועץ פרלמנטרי רביעי, למשל יו"ר הקואליציה, מרכז סיעות האופוזיציה, יושבי-ראש ועדות וכו'.
ארבל אסטרחן: אחד מאלה שזכאים ליועץ רביעי הוא כבר היום יו"ר הכנסת לשעבר, שכיהן כיו"ר 18 חודשים לפחות ומלוא תקופת כהונתה של הכנסת, שמכהן כח"כ בתקופת כהונתה של הכנסת שבה כיהן כיו"ר, נגיד אם יש רוטציה, וכן בתקופת כהונתה של הכנסת שלאחריה.
ארבל אסטרחן: נשאלה שאלה: מה זה אומר תקופת כהונתה של הכנסת שלאחריה, בעיקר לאחר שבשנת 2016 תוקן חוק-יסוד: הכנסת בהקשר הזה, והיום בתחילת כנסת לא מכהן יותר ותיק חברי הכנסת או מה שהיה פעם זקן חברי הכנסת כיו"ר בפועל, אלא אם יו"ר הכנסת נבחר לכנסת הבאה הוא ממשיך לכהן בעצם כיושב-ראש עד שייבחר יושב-ראש באותה כנסת חדשה.
ארבל אסטרחן: כאשר עשו את התיקון לחוק היסוד בשנת 2016 לא עשו התאמות בהחלטת שכר חברי הכנסת, והדבר הזה יצר אי בהירות מסוימת בשאלה אם יו"ר ממשיך לאיזושהי תקופה, האם בכנסת שלאחריה או באותה כנסת הוא זכאי ליועץ רביעי.
ארבל אסטרחן: הוועדה מבקשת לעשות הבהרה קבועה בעניין הזה וגם לקבוע הוראת המעבר.
ארבל אסטרחן: ההבהרה הקבועה מציעה תיקון לסעיף, כך שלא ייאמר יותר שהסעיף מתייחס למי שכיהן כיו"ר כנסת אלא למי שנבחר ליו"ר כנסת.
ארבל אסטרחן: ולכן ברור שרק יו"ר כנסת שנבחר לתפקידו יהיה זכאי באותה כנסת או בכנסת שאחריה ליועץ רביעי, ובלבד שכיהן מלוא תקופת כהונה של הכנסת או 18 חודשים, בכך אין כל שינוי.
ארבל אסטרחן: הוראת המעבר מתייחסת למי שכיהן כיו"ר כנסת לפני תחילתה, כלומר לפני היום, ואומרת שאם יש יו"ר כנסת, ויש יו"ר כנסת, שכיהן לפי התנאים 18 חודשים או מלוא תקופת כהונתה של כנסת לפחות, והוא מכהן כחבר כנסת באותה כנסת או בכנסת שאחריה, בין אם הוא נבחר באותה כנסת ובין אם הוא היה יו"ר ממשיך מכוח אותה הוראת רציפות בחוק-יסוד: הכנסת, הוא יהיה זכאי באותה כנסת ליועץ רביעי, וזאת החל ב-1 בחודש שאחרי קבלתה של ההחלטה הזאת שהיום בפניכם עד סוף כהונת בכנסת.
שלמה קרעי: מי נכלל?
ארבל אסטרחן: חבר הכנסת אדלשטיין.
ארבל אסטרחן: הוא כיהן כיו"ר כנסת תקופה ארוכה.
ארבל אסטרחן: הוא נבחר בכנסת ה-19, 20, 21.
שלמה קרעי: אבל אנחנו לא בכנסת העוקבת עכשיו לכהונה שלו?
ארבל אסטרחן: אוה, אז פה נשאלה השאלה.
ארבל אסטרחן: בכנסת ה-23 הוא כיהן תקופה של עשרה ימים בתחילת הכנסת, אתם זוכרים, הייתה גם מהומה סביב הסיפור הזה, עד שבסופו של דבר הוא התפטר.
ארבל אסטרחן: והוא בא לוועדה ואמר: בזכות אותה תקופה, והתקופה המאוד-ארוכה שהייתי לפני זה, כשבע שנים יו"ר כנסת, אני חושב שמגיע לי יועץ נוסף.
ארבל אסטרחן: והוועדה הסכימה לקבל את זה, ואמרה שלעתיד תקופת רציפות כזאת לא תעניק יועץ נוסף, אבל מאחר שזה לא היה הנוסח של ההחלטה, ולאור בקשתו, ולאור התקופה הארוכה-מאוד שהוא כיהן, יש מקום לאפשר את זה.
שלמה קרעי: זאת אומרת, כל ההחלטה זה רק לתקופה עוקבת?
ארבל אסטרחן: יכול להיות לפעמים גם באותה תקופה, כי יכול להיות שיו"ר יכהן 18 חודשים ותהיה רוטציה, יהיה מישהו אחר.
שלמה קרעי: אבל זה נראה לי טעם לפגם, שדווקא יושב-ראש הכנסת האחרון לא כלול בהחלטה הזאת.
ניר אורבך: זה הסתדר.
ניר אורבך: המקסימום זה יועץ רביעי, וכמרכז אופוזיציה יש לו יועץ רביעי.
שלמה קרעי: אז אין כפל בכל מקרה?
ארבל אסטרחן: אין כפל.
ארבל אסטרחן: לא כתוב יועץ נוסף, כתוב יועץ רביעי.
ארבל אסטרחן: אז זו ההמלצה, כאמור, שיש בה תיקון של קבע לסעיף 40ח, שאומר: במקום שבה כיהן כיו"ר יבוא שבה נבחר כיו"ר.
ארבל אסטרחן: והוראת המעבר, אולי אני אקריא אותה, אומרת: כ"כ שנבחר לכהונת יו"ר הכנסת ערב תחילתו של סעיף 40ח(א)(2) להחלטת שכר חברי הכנסת כנוסחו בהחלטה זו, כיהן 18 חודשים לפחות או מלוא תקופת כהונתה של הכנסת והמשיך לכהן כיו"ר הכנסת בלי שנבחר לתפקיד זה לפי סעיף 20(א) לחוק-יסוד: הכנסת, יהיה זכאי להעסיק יועץ פרלמנטרי רביעי, החל ב-1 בחודש שלאחר קבלתה של החלטה זו ועד תום תקופת כהונתה של הכנסת שבה התקבלה.
איתן גינזבורג: זה או 18 חודשים או מלוא כהונתה של הכנסת?
איתן גינזבורג: מה זה מלוא כהונתה של הכנסת?
איתן גינזבורג: פיזורה של הכנסת זה מלוא הכנסת?
ניר אורבך: כן, היא לא צריכה למלא את ימיה.
ארבל אסטרחן: לא משנה אם היא כיהנה ארבע שנים או שנה.
שלמה קרעי: זאת אומרת, יריב לוין כלול לצורך העניין בהחלטה, כי הוא כיהן את מלוא כהונתה של הכנסת ה-23.
ארבל אסטרחן: גם לגבי יריב לוין נשאלה שאלה בעניין הזה.
ארבל אסטרחן: שוב, היא לא התעוררה פרקטית כי הוא זכאי כאמור מסיבה אחרת.
ארבל אסטרחן: יש פה שני עניינים: אחד, חבר הכנסת אדלשטיין כיהן חלק מהכנסת ה-23.
שלמה קרעי: לא, זה לא נחשב.
ארבל אסטרחן: והשר גנץ כיהן חלק מתקופת כהונתה של הכנסת ה-23.
איתן גינזבורג: נכון, אבל הוא כיהן תקופה קצרה.
שלמה קרעי: אבל זה לא נחשב.
איתן גינזבורג: גנץ נבחר ליושב-ראש כנסת קבוע.
איתן גינזבורג: ואחרי זה הוא התפטר ואז בחרו ביריב, אבל הוא ממש היה בחירה קבועה.
יצחק פינדרוס: איתן, אני מציע לאשר לו עוד עוזר.
שלמה קרעי: זה בכל מקרה לא רלוונטי, אנחנו בדיון תאורטי.
איתן גינזבורג: אבל אני כן שואל: חבר הכנסת לוין כיהן - - -
ארבל אסטרחן: הוא לא כיהן מלוא תקופת כהונתה ולא 18 חודשים.
איתן גינזבורג: אה, בגלל גנץ.
ניר אורבך: והייתה גם תקופה קצרה של אדלשטיין.
איתן גינזבורג: לא, אדלשטיין זה כרצף.
ארבל אסטרחן: אדלשטיין היה עשרה ימים.
ארבל אסטרחן: אחר כך גנץ נבחר.
איתן גינזבורג: בגלל גנץ הוא לא יכול לקבל.
ניר אורבך: מישהו רוצה להוסיף לפני שנעבור להצבעה על ההחלטה הזו?
ניר אורבך: אנחנו עוברים להצבעה על הוספת יועץ פרלמנטרי ליושב-ראש הכנסת לשעבר, לפי נוסח מוצע של הוועדה הציבורית.
ניר אורבך: פה אחד קיבלנו גם את ההחלטה הזו.
ניר אורבך: חיים וטובי, תודה רבה.
ניר אורבך: המשך עשייה מבורכת.
ניר אורבך: אנחנו עוברים לנושא הבא שעל סדר-היום: הקמת ועדה משותפת לוועדת החוקה, חוק ומשפט ולוועדת החוץ והביטחון לפי סעיף 4(ה) לחוק האזנות סתר, התשל"ט–1979.
ניר אורבך: אני קורא את הצעת ההחלטה: מוצע לקבוע הרכב של ועדה משותפת לוועדת החוקה, חוק ומשפט ולוועדת החוץ והביטחון לפי סעיף 4(ה) לחוק האזנות סתר, התשל"ט–1979.
ניר אורבך: סעיף 4(ה) לחוק, אשר עוסק בהאזנות סתר למטרת ביטחון המדינה, קובע כך: "שר [ראש הממשלה או שר הביטחון] ידווח, מדי שנה, לוועדה משותפת של ועדת החוקה חוק ומשפט ושל ועדת החוץ והביטחון של הכנסת (להלן – הוועדה המשותפת), על מספר ההיתרים שניתנו לפי פרק זה; הוועדה המשותפת תדון בנושא בדלתיים סגורות.
ניר אורבך: " ההצעה היא שהוועדה המשותפת תהיה בת שישה חברים, שלושה מכל ועדה, לפי ההרכב הבא: מטעם ועדת החוקה, חוק ומשפט – חבר הכנסת איתן גינזבורג שישמש גם כיושב-ראש הוועדה המשותפת, חבר הכנסת זאב בנימין בגין וחבר הכנסת אורי מקלב; מטעם ועדת החוץ והביטחון – חברי הכנסת משה טור פז, מיכל רוזין ונציג מסיעת הליכוד.
ניר אורבך: לפני שנעבור להצבעה, מישהו רוצה לומר משהו בנושא הזה?
צבי האוזר: אתה יכול עוד פעם להקריא?
שלמה קרעי: מי קבע את הרכב הוועדה?
ניר אורבך: אני מניח שזה הגיע אלינו מטעם יושב-ראש ועדת החוץ והביטחון.
שלמה קרעי: אתם לא חושבים שחבר מהליכוד צריך להיות חבר בוועדה כזו?
איתן גינזבורג: הוא חבר.
שלמה קרעי: אז לא שמעתי.
איתן גינזבורג: יש חבר, עוד אין שם.
ניר אורבך: אני חוזר על החברים המוצעים: מטעם ועדת החוקה, חוק ומשפט – חבר הכנסת איתן גינזבורג, שישמש גם כיושב-ראש הוועדה המשותפת, חבר הכנסת זאב בנימין בגין וחבר הכנסת אורי מקלב; מטעם ועדת החוץ והביטחון – חבר הכנסת משה טור פז, חברת הכנסת מיכל רוזין ונציג מסיעת הליכוד.
ארבל אסטרחן: שוב, רק ברגע שיהיו שמות.
שלמה קרעי: לא, אבל בוועדת החוקה יש נציג מסיעת הליכוד.
שלמה קרעי: יש.
שלמה קרעי: אני חבר בוועדת החוקה.
ארבל אסטרחן: נתת שם של חבר?
ארבל אסטרחן: אז אפשר לבחור אותו.
נועה בירן דדון: אפשר לשים אותו מטעם ועדת החוקה.
נועה בירן דדון: אולי במקום אורי מקלב.
איתן גינזבורג: צריכים לבדוק את זה עם היושב-ראש.
יצחק פינדרוס: זה לא מפריע ליחסים.
יצחק פינדרוס: השארתם מקום בליכוד.
יצחק פינדרוס: עכשיו טכנית את צריכה להגיד אם פתרון.
ארבל אסטרחן: אבל הוא לא יכול, כי הוא לא חבר בוועדת החוץ והביטחון.
יצחק פינדרוס: שנייה.
יצחק פינדרוס: לליכוד יש כאילו מקום פתוח בחוץ וביטחון.
יצחק פינדרוס: הוא לא חבר בחוץ וביטחון.
יצחק פינדרוס: אז לא מפריע ליחסי קואליציה-אופוזיציה.
יצחק פינדרוס: השאלה אם את יכולה למנות עוד חבר כרגע, שהוא בעצם בחוקה, וזה לא מפריע לאיזון בין חוץ וביטחון.
צבי האוזר: אפשר למנות מוועדת חוקה נציג ליכוד, ובחוץ וביטחון אפשר למנות את פרוש.
איתן גינזבורג: לא, אבל זו צריכה להיות החלטה של היושבי-ראש.
ארבל אסטרחן: צריך למצוא מישהו מחוץ וביטחון - - -
ניר אורבך: אז פרוש זו הצעה טובה.
איתן גינזבורג: אבל זו צריכה להיות החלטה של יושב-ראש הוועדות.
איתן גינזבורג: חבר'ה, זה לא ככה.
ארבל אסטרחן: צריך להתייעץ עם רם בן ברק.
איתן גינזבורג: ועם קריב.
ניר אורבך: אז בואו ניקח חמש דקות הפסקה.
צבי האוזר: אין מניעה למנות את הוועדה ולהחליף.
יצחק פינדרוס: לא, בלי לשנות את מקלב, אני שואל, האם טכנית - - -
ארבל אסטרחן: לא, אבל איך?
שלמה קרעי: יהיו שניים וארבעה.
ארבל אסטרחן: לא, קודם כול זה חייב להיות מספר שווה.
ארבל אסטרחן: אפשר להגדיל את המספר, אבל זה חייב להיות מספר שווה משתי הוועדות.
יצחק פינדרוס: אז זו הבעיה.
יצחק פינדרוס: שלמה, אני מציע שתיכנס לחוץ וביטחון.
שלמה קרעי: אני לא יכול למנות את עצמי לחוץ וביטחון.
ניר אורבך: אנחנו נמשיך לנושא הבא.
ניר אורבך: אנחנו נעשה בינתיים את הבדיקה ונחזור לזה.
יצחק פינדרוס: אני לא יכול להיות זה שמדיח את מקלב.
יצחק פינדרוס: אני צריך לחזור הביתה.
ניר אורבך: לא, זה הגיוני.
ניר אורבך: גם מה שחבר הכנסת קרעי אומר זה הגיוני.
ניר אורבך: בוא נקבל אישור מיושבי-ראש הוועדות.
ארבל אסטרחן: אם יש חבר קבוע ברור שזה עדיף.
ארבל אסטרחן: זו גם ועדה חסויה, לא כל אחד יכול להיכנס אליה.
ניר אורבך: טוב, נחזור לנושא הזה עוד מעט.
ניר אורבך: אנחנו עוברים לסעיף ג': קביעת ועדה לדיון בהצעת חוק שירותי רווחה (זכויות נשים ששהו במקלט לנשים מוכות) (תיקון – מענק חודשי), התשפ"א–2021 (פ/2177/24), של חברת הכנסת אבתיסאם מראענה.
יצחק פינדרוס: למה לא ועדת הרווחה?
ניר אורבך: ההמלצה של הלשכה המשפטית זה ועדת עבודה ורווחה.
ארבל אסטרחן: שם זה נחקק.
איתן גינזבורג: החוק הזה חוק במקור בעבודה ורווחה.
ניר אורבך: מי בעד להעביר לוועדת העבודה והרווחה?
נועה בירן דדון: פה אחד.
נועה בירן דדון: אושר.
ניר אורבך: אנחנו עכשיו עוברים לסעיף הבא: קביעת ממלאי מקום קבועים בוועדות.
ניר אורבך: מוצע לקבוע כי חברת הכנסת ג'ידא רינאוי זועבי תכהן כממלאת מקום קבועה בוועדה המיוחדת לענייני החברה הערבית מטעם סיעת מרצ.
ניר אורבך: אנחנו נצא להפסקה.
ניר אורבך: חבר הכנסת גינזבורג, אתה מייצג את עמדת הנשיאות לגבי - - -
איתן גינזבורג: רגע, תקשיב לשלמה.
שלמה קרעי: אני רק רוצה לומר: חבר הכנסת גינזבורג עדכן אותי שבשבוע הבא ההצעה הדחופה לסדר תאושר, ולכן אני מושך את הערעור.
יצחק פינדרוס: באתי לדיון מעניין.
יצחק פינדרוס: לא לבדוק אם הצעת החוק של אבתיס
יצחק פינדרוס: אם מראענה - - -
שלמה קרעי: אז יהיה דיון מעניין במליאה.
שלמה קרעי: הצעה דחופה לסדר תעבור לדיון בוועדה, ויהיה דיון אמיתי סוף סוף אחרי חודש וחצי של סתימת פיות.
ארבל אסטרחן: לא, הם גם לא הגיעו.
ניר אורבך: אז זה בסדר.
ניר אורבך: חבר הכנסת רוטמן ביקש שנקרא לו, אבל אני חושב שנסמוך על חבר הכנסת קרעי.
שלמה קרעי: לא, אני לא מדבר בשמם.
שלמה קרעי: הרגע עודכנתי, מבחינתי זה בסדר.
ניר אורבך: טוב, תכף נראה.
ניר אורבך: תדבר איתו רגע.
ניר אורבך: חבר הכנסת קרעי, אנחנו פנינו גם מטעם הוועדה ליושב-ראש הכנסת, כי באמת בלי להיכנס כרגע למהות העניין, עצם זה שזה הוגש כל כך הרבה פעמים היה נראה לנו לא לעניין לדחות את זה פעם אחרי פעם.
ניר אורבך: ומבחינתנו גם אמרנו שאנחנו רוצים לקבל פה את הערעור, אלא אם כן הנשיאות קיבלה את ההחלטה שהיא קיבלה, ואני שמח.
ניר אורבך: אז שבוע הבא, כפי שמובטח, זה יגיע לנשיאות ויתקבל.
ניר אורבך: אנחנו נחזור גם לזה תכף פורמלית, כדי לראות שגם חבר הכנסת רוטמן מושך את ההצעה.
שלמה קרעי: ופרוש.
ניר אורבך: חבר הכנסת פרוש גם על זה?
ניר אורבך: אז צריך לצלצל גם אליו.
נועה בירן דדון: הוא רוצה לבוא.
נועה בירן דדון: שמחה רוטמן מגיע.
ניר אורבך: אנחנו סיימנו כרגע את הסעיפים על סדר-היום.
ניר אורבך: אז אנחנו נצא להפסקה של חמש דקות, ונחזור לפה ב-10:37.
ארבל אסטרחן: אתה רוצה שאני אבדוק אם זה דחוף, הקמת הוועדה המשותפת?
ניר אורבך: לא יודע, אבל בכל מקרה חבר הכנסת רוטמן רוצה לחזור גם לסעיף הזה.
ניר אורבך: נחזור ב-10:37.
ניר אורבך: לאור הסיכום גם חבר הכנסת רוטמן מושך את ההצעה שלו.
ניר אורבך: חבר הכנסת גינזבורג, חבר הכנסת קרעי, לגבי הנושא של הוועדה המשותפת עוד אין לי תשובות ברורות, אז אנחנו כרגע לא נחליט עליה.
ניר אורבך: אנחנו נעשה את זה בישיבת הוועדה הבאה.
ניר אורבך: אם נרגיש שיש צורך דחוף, אז נכנס את הוועדה לצורך זה באופן מיוחד.
ניר אורבך: תודה רבה, המשך יום נעים.
ניר אורבך: אני מתכבד לפתוח את ישיבת ועדת הכנסת, היום יום שני, ט"ו בשבט התשפ"ב, 17 בינואר 2022.
ניר אורבך: נתחיל בהוספת ממלאי מקום קבועים בוועדות.
ניר אורבך: הצבענו בטעות על החלפה הפוכה ולכן אנחנו מתקנים אותה עכשיו.
ניר אורבך: תיקון החלטה מישיבת הוועדה ביום 12 בינואר 2022.
ניר אורבך: מוצע לקבוע כי חבר הכנסת עלי סלאלחה יכהן כממלא מקום קבוע בוועדה המיוחדת לענייני החברה הערבית מטעם סיעת מרצ.
ניר אורבך: << הצח >> 2.
ניר אורבך: בקשת הממשלה להקדמת הדיון בהצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 7) (דמי בידוד לעצמאים), התשפ"ב-2022 << הצח >>
ניר אורבך: בקשת הממשלה להקדמת הדיון בהצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 7) (דמי בידוד לעצמאים), התשפ"ב-2022 (מ/1501), לפני הקריאה הראשונה.
ניר אורבך: ינמק נציג משרד האוצר, עו"ד אורי כץ מהלשכה המשפטית, בבקשה.
אופיר כץ: נעים מאוד.
אופיר כץ: הצעת החוק הזו המטרה שלה היא לתת זכאות לעצמאי שנעדר מעבודתו בשל היותו בבידוד, זאת אומרת בבידוד או לא יכול להגיע לעבודה, אז מקבל סכום כסף.
אופיר כץ: נשמח שיועבר כמה שיותר מהר בעיקר בגלל העלייה בגל התחלואה לאחרונה, העלייה בהיקף הבידודים, וכדי לאפשר מענה כמה שיותר מהיר לאוכלוסייה הזאת.
אופיר כץ: זה במקביל להסדר הקיים כיום, לשכירים, שקיים בחוק מנובמבר 20'.
ניר אורבך: חבר הכנסת רם שפע, אולי תגיד כמה דברים שרצית לומר בבוקר?
רם שפע: הבנתי שחלק מהדברים שרציתי לומר, נאמרו.
רם שפע: בשלב מסוים של הדיון לא הייתי בטוח אם הולך לעומק של הסוגיה האמיתית, מה גורם לפוליטיקאים לבחור בשיח לעומתי, תוקפני או אגרסיבי.
רם שפע: בסוף הסיפור הוא שאנשים רוצים להיבחר שוב והתקשורת מנהלת פה לצערי הרבה יותר מדי מהשיקולים.
רם שפע: כשהייתי זה הרגיש שאף אחד לא נוגע בנקודת הליבה.
ניר אורבך: התקשורת תמיד אוהבת את העסיסי יותר.
רם שפע: אני מתאר עובדה, לא כטענה - התקשורת מתנהלת לפי רייטינג וציבור, אז יש רלוונטיות למה הציבור רוצה.
רם שפע: התקשורת מנסה להנגיש מה שהיא מרגישה שהציבור רוצה ממנה, וציבור נבחרי ציבור עובדים ביחד, זו הדרך שלהם לתקשר.
רם שפע: ברגע שהמעגל הפנימי שלהם הוא כזה שיש צורך בצעקה כדי להתפרסם, ואתה רוצה להתפרסם כדי להיבחר שוב – אני אומר את זה בתסכול – אין ברירה ולצערי אנשים חושבים שזו הדרך, ואם מטרת העל היא זו במקום עשיית טוב משותף בינינו בעומק, ברגע שזה לא מה שמנהל אותנו- - -
ניר אורבך: אנחנו עושים מעין השלמה לדיון שהתקיים הבוקר בוועדת הכנסת על הנושא של מפת דרכים לניהול מחלוקות.
ניר אורבך: חבר הכנסת שפע העלה נקודה שבהרבה פעמים בגלל שכדי להיות בולטים בתקשורת – אני אומר את זה במילים שלי – וכיוון שלכל אחד מאתנו יש רצון להיבחר בפעם הבאה, שיקולי הרייטינג גורמים לנו להגיע לשיח מאוד בעייתי, והתקשורת מזינה את זה.
ניר אורבך: אני חושב שזה הדדי.
שרן השכל: זה לא חדש.
שרן השכל: זה תמיד היה קיים.
רם שפע: אני רציתי להגיע לדיון על החינוך המונטסורי.
רם שפע: אשתי בטירוף במובן החיובי מזה, ולא הספקתי להגיע.
שרן השכל: ממש חשוב וצריך דחיפה של כמה חברי כנסת בעניין.
שרן השכל: אמנם לפני חודש הכירו בהם כסוג של זרם אבל יש מעל 50 יוזמות שלא מאפשרים להם פתיחה, בתי ספר מלא.
שרן השכל: הגיעו כמה יוזמות מכל הארץ שגם לא מאפשרים להם שסיפרו על הקשיים.
שרן השכל: נראה איך אנחנו יכולים לסייע להם.
שרן השכל: אומר, שאני חושבת שחשוב לתת סוג של תמיכה גם לעצמאיים שנקלעו לקשיים בלתי רגילים ולירידה בכמות העסקים.
שרן השכל: אנחנו בקרים וערבים כאן
שרן השכל: במליאת הכנסת שומעים מהליכוד - כן, כשאנחנו היינו נתנו מענקים ופתרונות.
שרן השכל: אם נדבר עם רוב העצמאיים היום, אתם תראו שאת רוב המענקים היו צריכים להחזיר.
שרן השכל: חלקם היו צריכים להחזיר את המענקים בריבית, חלקם לא קיבלו בסוף כלום.
שרן השכל: הם נקלעו למצב שבו נתנו להם כסף, הכסף הושקע בעסק ואז דורשים מהם את הכסף בחזרה, ועוד בתקופה כזו כשההכנסות שלהם עדיין בתהליך ירידה.
שרן השכל: זה מטורף.
שרן השכל: בכל מתווה שאותו נעביר ונשכיל לבצע, חשוב שנשים דגש שמההתחלה, שלא יהיה מצב שבו נותנים להם למשוך כספים ואחר כך מבקשים אותו חזרה.
שרן השכל: אין דבר כזה משיכת כספים חזרה.
שרן השכל: מה שניתן לא חוזר לקופה, וזה צריך להיות ברור בקריטריונים.
ניר אורבך: הערה חשובה.
שרן השכל: נשפר את המתווה.
יבגני סובה: שבע דקות דיברתי בדיון הקודם.
יבגני סובה: לא רק שבירכתי את הכנסת ליום ההולדת אלא גם פרסתי את משנתי בעניין ההידברות בין הקואליציה לאופוזיציה.
יבגני סובה: וגם אמרתי דבר תורה, בעיקר דברי תורה אני אומר.
שרן השכל: לכבוד ט"ו בשבט אני רוצה להזמין את כל חברי הכנסת ואת כל צופי ערוץ הכנסת ואת כל צוותי התמיכה וכמובן בכנסת ובוועדות, אנחנו היום בוועדת החינוך פתחנו תערוכה לכבוד ט"ו בשבט בהובלתה של יהודית גידלי שמביאה לנו תערוכות אחת לחודש, תערוכה של אילן ברוך, שתלינו מפירות הארץ ורואים ציורים של ירושלים, אמן מאוד מוכשר.
שרן השכל: אני מזמינה את כולכם לבוא ולהתרשם מיצירות האומנות המרהיבות האלה.
שרן השכל: ציורים מרהיבים, ארץ ישראליים, גם של העיר הקדושה שלנו ירושלים וגם מכל הפירות הישראליים – סברסים ותאנים וזית וכו'.
שרן השכל: זו הזדמנות להזמין.
ניר אורבך: שכוייח.
ניר אורבך: נהניתי מאוד מהדיון.
ניר אורבך: תרצי לסכם?
עידית סילמן: אני מאחלת ט"ו בשבט שמח.
עידית סילמן: שכל הפירות שנוטעים מכם יהיו כמותכם.
עידית סילמן: אשריכם.
ניר אורבך: מי בעד בקשת הממשלה להקדמת הדיון בהצעת חוק התוכנית לסיוע כלכלי, לפני הקריאה הראשונה, ירים את ידו.
ניר אורבך: הצבעה בעד – פה אחד אןשר.
ניר אורבך: תודה רבה והמשך יום הולדת מהנה לכולם.
ניר אורבך: בוקר טוב לכולם, אני מתכבד לפתוח את ישיבת ועדת הכנסת.
ניר אורבך: היום יום שני, כ"ב בשבט התשפ"ב, 24 בינואר 2022.
ניר אורבך: הסעיף הראשון על סדר-היום: הקמת ועדה משותפת לוועדת החוקה, חוק ומשפט ולוועדת החוץ והביטחון לפי סעיף 4(ה) לחוק האזנות סתר, התשל״ט-1979.
ניר אורבך: זהו המשך דיון מהישיבה הקודמת, הגענו להבנות לגבי הרכב הוועדה.
ניר אורבך: אקרא את ההצעה ומי שיש לו מה להעיר – יעיר, ונעבור להצבעה.
ניר אורבך: הקמת ועדה משותפת לפי חוק האזנות סתר: מוצע לקבוע הרכב של ועדה משותפת לוועדת החוקה, חוקה ומשפט ולוועדת החוץ והביטחון לפי סעיף 4(ה) לחוק האזנות סתר, התשל״ט-1979.
ניר אורבך: סעיף 4(ה) לחוק, אשר עוסק בהאזנות סתר למטרות ביטחון המדינה קובע כך: "שר, ראש הממשלה או שר הביטחון ידווח מדי שנה לוועדה המשותפת של ועדת החוקה, חוק ומשפט ושל ועדת החוץ והביטחון של הכנסת (להלן – הוועדה המשותפת) על מספר ההיתרים שניתנו לפי פרק זה.
ניר אורבך: הוועדה המשותפת תדון בנושא בנושא בדלתיים סגורות.
ניר אורבך: הוועדה המשותפת תהיה בת שמונה חברים, ארבעה מכל ועדה, לפי ההרכב הבא: מטעם ועדת החוקה, חוק ומשפט – חבר הכנסת איתן גינזבורג, שישמש גם כיושב-ראש הוועדה המשותפת, זאב בנימין בגין, אורי מקלב ושלמה קרעי; מטעם ועדת החוץ והביטחון – חברי הכנסת משה טור פז, מיכל רוזין, יוסי שיין ונציג סיעת ש"ס.
ניר אורבך: לפני שנעבור להצבעה, מישהו מחברי הכנסת רוצה להגיד משהו בנושא?
יצחק פינדרוס: אני חושב שבעקבות הימים האחרונים צריך לצרף לזה גם את הוועדה לביטחון הפנים.
יצחק פינדרוס: אני מבין שעיקר האזנות הסתר מתבצעות במשטרת ישראל.
יצחק פינדרוס: בעיות ביטחון המדינה זה ראשי ערים, חברי כנסת, שרים - אלה הבעיות העיקריות של ביטחון המדינה.
ניר אורבך: נתחיל בוועדה הזו, ובהתאם לצורך - - - נעבור כעת להצבעה.
ניר אורבך: תודה, אושר פה אחד.
ניר אורבך: אנחנו עוברים כעת לסעיף הבא על סדר-היום: איוש חברים בוועדה המשותפת של ועדת החוץ והביטחון וועדת החוקה, חוק ומשפט לעניין הכרזה על מצב חירום.
ניר אורבך: איוש החברים וחילופי האישים בוועדה המשותפת יהיו כדלקמן: מטעם ועדת החוץ והביטחון – במקום הפנוי לסיעת ישראל ביתנו יכהן חבר הכנסת יוסי שיין ובמקום חברת הכנסת מיכל רוזין יכהן חבר הכנסת איתן גינזבורג; מטעם ועדת החוקה, חוק ומשפט – במקום הפנוי לסיעת הליכוד יכהן חבר הכנסת שלמה קרעי, במקום הפנוי לסיעת יהדות התורה יכהן חבר הכנסת אורי מקלב, במקום חבר הכנסת איתן גינזבורג תכהן חברת הכנסת גבי לסקי.
יצחק פינדרוס: אני רואה שבוועדות של השמונה זה חמישה ושלושה – קואליציה-אופוזיציה.
ניר אורבך: אנחנו עוברים לסעיף הבא על סדר-היום: בקשת יושב-ראש ועדת החוקה חוק ומשפט למיזוג הצעות החוק הבאות: 1.
ניר אורבך: הצעת חוק ההוצאה לפועל (תיקון מס׳ 69) (ביטול הגבלת רישיון נהיגה), התשפ״ב-2021 (מ/1475); 2.
ניר אורבך: הצעת חוק ההוצאה לפועל (תיקון - ביטול הגבלת רישיון נהיגה), התשפ״א-2021 (פ/342/24), של חבר הכנסת שלמה קרעי וקבוצת חברי הכנסת; 3.
ניר אורבך: הצעת חוק ההוצאה לפועל (תיקון - ביטול הגבלת רישיון נהיגה), התשפ״א-2021 (פ/1849/24), של חבר הכנסת דסטה גדי יברקן; 4.
ניר אורבך: הצעת חוק ההוצאה לפועל (תיקון - ביטול הגבלת רישיון נהיגה), התשפ״ב-2021 (פ/2499/24), של חברי הכנסת אוסאמה סעדי ואחמד טיבי; 5.
ניר אורבך: הצעת חוק ההוצאה לפועל (תיקון - ביטול הגבלת רישיון נהיגה), התשפ״ב-2021 (פ/2612/24), של חברת הכנסת נעמה לזימי.
ניר אורבך: אנחנו עוברים לסעיף הבא על סדר-היום: בקשת יושב-ראש ועדת הפנים והגנת הסביבה להעברת הצעת חוק להגנת חיית הבר (תיקון - הרעלות), התשפ"ב-2021, פ/2654/24, של חבר הכנסת מוסי רז וקבוצת חברי הכנסת מוועדת החינוך, התרבות והספורט לוועדת הפנים והגנת הסביבה.
ניר אורבך: חבר הכנסת רז, אתה רוצה להתייחס?
מוסי רז: לא, אני תומך בבקשה.
ניר אורבך: אנחנו עוברים לסעיף הבא על סדר-היום: קביעת ועדות לדיון בהצעות החוק הבאות.
ניר אורבך: כרגע אנחנו מדברים רק על סעיף 1 ו-2, סעיף 3 לא עולה על סדר-היום כרגע.
ניר אורבך: נעבור לסעיף הראשון: הצעת חוק לתיקון פקודת היערות (הגברת ההגנה על עצים בוגרים), התשפ"ב-2021, פ/2542/24, של חבר הכנסת יוראי להב הרצנו וקבוצת חברי הכנסת.
ניר אורבך: המלצת הלשכה המשפטית היא להעביר את זה לוועדת הפנים והגנת הסביבה, במליאה נשמעו הצעות להעביר את הצעת החוק לוועדת הכספים ולוועדה לקידום מעמד האישה.
ניר אורבך: חבר הכנסת הרצנו, אתה רוצה להגיד כמה מילים?
יוראי להב-הרצנו: אמנם חמצן שעצים בוגרים מייצרים לנו יכול לשמש להגברת השוויון המגדרי, אבל אני סבור שהמקום הנכון לדון בהצעה הזו הוא ועדת הפנים והגנת הסביבה, מאחר שמדובר בהצעה שהליבה שלה עוסקת בהגנה על הסביבה במדינת ישראל.
יוראי להב-הרצנו: לכן אני מבקש, בהתאם להמלצת הייעוץ המשפטי, להעביר את זה לוועדת הפנים והגנת הסביבה, אדוני.
ניר אורבך: נעבור להצבעה: מי בעד להעביר את זה לוועדת הפנים?
ניר אורבך: תודה, אושר פה אחד ועובר לוועדת הפנים.
ניר אורבך: אנחנו עוברים לסעיף 2: הצעת חוק העונשין (תיקון - חילוט רווחי סרסרות), התשפ"א-2021.
יצחק פינדרוס: היה עוד חוק, צמוד לחוק שלך.
יצחק פינדרוס: גם ביקשנו שיעבור לוועדה למעמד האישה.
מיכל רוזין: זאת הבעיה, שאת זה לא ביקשתם ואת ההוא ביקשתם.
יצחק פינדרוס: ביקשנו על שניהם.
ארבל אסטרחן: הוא עבר לחוקה.
יצחק פינדרוס: היא שמעה או לא שמעה.
יצחק פינדרוס: ביקשתי על שניהם כי זה לא היה הגיוני.
יצחק פינדרוס: זה צריך לעבור למעמד האישה, לא לוועדת החוקה.
יצחק פינדרוס: אם את מסכימה אז אנחנו בכלל במצב טוב.
יצחק פינדרוס: שניהם היו צריכים להגיע לוועדה הזו.
ניר אורבך: אסיים לקרוא ואתן לכם להתייחס.
ניר אורבך: הצעת חוק העונשין (תיקון – חילוט רווחי סרסרות), התשפ"א-2021, פ/596/24, של חברת הכנסת מיכל רוזין.
ניר אורבך: כמו כן, נשמעו הצעות במליאה להעביר את הצעת החוק לוועדת הכספים או לוועדה לקידום מעמד האישה.
ניר אורבך: אנחנו מדברים פה על דיון משולב במליאה על שתי הצעות חוק, שהשנייה עברה לוועדת החוקה.
יצחק פינדרוס: לא, אמרנו גם אז.
ניר אורבך: ניתן להתייחס לפי הסדר.
ניר אורבך: חברת הכנסת מיכל רוזן, בבקשה.
מיכל רוזין: גם אני הבנתי שמכיוון שההצעה של רון כץ עברה לוועדת החוקה אז גם ההצעה שלי, מכיוון שהיא הוצמדה להצעה של רון, צריכה אוטומטית לעבור.
מיכל רוזין: אני חושבת כך גם מהותית וגם עניינית, ואנסה לנמק.
מיכל רוזין: אתחיל בעניינית.
מיכל רוזין: יש בכנסת – לאורך שנים אני טוענת את זה, אנחנו מכירים את זה – חוסר איזון בין ועדות לוועדות אחרות, גם הסטטוטוריות.
מיכל רוזין: יש ועדות שיש בהן פקק רציני של הצעות חוק, שלא מגיעות לעסוק בפיקוח, שזה לא פחות חשוב.
מיכל רוזין: ועדת החוקה לא עושה פיקוח על המערכות כי היא עסוקה מאוד בחקיקה, גם ועדת הפנים, גם ועדת העבודה והרווחה.
מיכל רוזין: זאת אומרת, יש פה ועדות שהן עמוסות בחקיקה, הן לא מגיעות לעשות פיקוח והן לא מגיעות אפילו לחוקק את החוקים בקצב הנכון, ומצד שני, יש ועדות שלא מעבירים אליהן חקיקה אז הן עושות רק פיקוח – שזה טוב וחשוב – אבל אפשר גם להעביר להן מדי פעם חקיקה כדי להקל על הפקק.
מיכל רוזין: זה במובן הענייני.
מיכל רוזין: בעניין המהותי – יש פה נושא שהוא אכן נושא של שתי ועדות; מצד חוק העונשין זה כמובן נושא של ועדת החוקה ולכן ראוי ונכון שזה יהיה בוועדת החוקה; מצד שני, לאורך שנים הוועדה לקידום מעמד האישה ושוויון מגדרי ייצרה מומחיות בנושא של עולם הזנות, של כל מעטפת החקיקה על תעשיית הזנות – איסור פרסום זנות, החזקת מקום לשם זנות, כל הדברים האלה.
מיכל רוזין: אני חושבת שנכון, גם מבחינה עניינית וגם מהותית, שהנושא הזה והמומחיות שנצברה בוועדה לקידום מעמד האישה יעזרו ויסייעו בקידום החוק הזה בצורה הטובה ביותר והמהירה ביותר.
מיכל רוזין: זה מסוג החוקים שהתגובה שקיבלתי אחריהם היא איך עד היום אין את זה.
מיכל רוזין: זה חוק שאין עליו ויכוח של ימין ושמאל, אין פה ויכוח של קואליציה-אופוזיציה, אין בו משהו לעכב אותו, זה חוק שכל כך ברור לכולנו שצריך להתקיים.
מיכל רוזין: לכן אני חושבת שאם ייתקע בוועדת החוקה, יחכה כמה חודשים בכלל לעלות לדיון – חבל.
מיכל רוזין: אני אומרת את זה מתוך אהדה לחברי חבר הכנסת גלעד קריב, שבאמת שולחנו עמוס, בטח בימים אלה עם הקורונה, חוק הסמכויות וכדומה.
מיכל רוזין: לכן אני מציעה מתוך הבנה להגיע – לא בכיפוף ידיים, מתוך הבנה – לנסות לראות האם אפשר להעביר את זה לוועדה לקידום מעמד האישה על מנת שהחקיקה הזאת תתקדם באופן יותר יעיל.
איתן גינזבורג: אז תגיעו להידברות.
מיכל רוזין: הייתה הידברות אחרי שהחוק עבר במליאה והייתה הסכמה ראשונית בין גלעד קריב לעאידה תומא סלימאן.
מיכל רוזין: אני לא יודעת מה נעשה עם זה בהמשך, ואז הבנתי שיש בעיה כי החוק של רון לא עבר לפה.
יצחק פינדרוס: זה לא בדיוק נכון.
מיכל רוזין: אז אני לא יודעת איך פותרים את זה.
יצחק פינדרוס: הייתי בזמן החקיקה ובאמת התפלאתי, גם אצל רון כץ צעקתי שזה צריך לעבור למעמד האישה.
יצחק פינדרוס: משום מה, מזכירת הכנסת אמרה שהיא לא שמעה והיא עברה לסעיף הבא.
יצחק פינדרוס: אמרתי לה: אבל זה לא הגיוני.
יצחק פינדרוס: אני לא זוכר את עצמי מסכים כל כך עם מיכל רוזין בתחילת הקדנציה, אבל אני אומר לך בכנות, אין לזה שכל.